கருவளர்சேரி அகத்தீசுவரர் கோயில்

கருவளர்சேரி அகத்தீசுவரர் கோயில், இந்தியாவின் தமிழ்நாட்டிலுள்ள தஞ்சாவூர் மாவட்டம் கருவளர்ச்சேரி நகரத்தில் அமைந்துள்ள ஓர் சிவன் கோயிலாகும்.

அமைவிடம்
இந்தக் கோயில் கும்பகோணம்-வலங்கைமான்-மன்னார்குடி சாலையில்,  மருதாநல்லூரிலிருந்து 2 கி.மீ. தொலைவில் கருவளர்ச்சேரியில் அமைந்துள்ளது.

மூலவர், இறைவி
இக்கோயிலின் மூலவரான அகத்தீசுவரர் லிங்கத்திருமேனியாக உள்ளார். இறைவி அகிலாண்டேசுவரி ஆவார்.

தல சிறப்பு
அகிலாண்டேசுவரி, கரு வளர்க்கும் நாயகி என்று அழைக்கப்படுகிறார். குழந்தைப்பேறுக்காக இத்தலத்து இறைவியை வணங்க மக்கள் வருகின்றனர். திருமணம் ஆகி பல ஆண்டுகளாகக் குழந்தை இல்லாமல் தவிக்கும் பெண்கள் இங்கு வந்து முறைப்படி வழிபாடுகள் செய்தால் குழந்தைப்பேறு உண்டாகும் என்ற நம்பிக்கை மக்களிடம் உள்ளது.கரு உருவாக்கும் கருவளர்ச்சேரி, மாலை மலர்

இறைவியின் திருமேனி
இறைவியானவர் மண்ணால் ஆன சுயம்புத்திருமேனியாக உள்ளார். அதனால் இறைவிக்கு இங்கு அபிடேகம் கிடையாது. மண்ணாலான சுயம்புத்திருமேனியை வேறு தலத்தில் காண்பது மிகவும் அரிதாகும். அம்பாளின் முழு உருவத்தை சிவராத்திரியின்போதும் நவராத்திரியின் ஒன்பது நாட்களிலும் மட்டும் காண முடியும். பிற நாட்களில் அம்பாளின் பாதி உருவம் மட்டுமே பக்தர்கள் காணும் அளவிற்கு திரையிடப்பட்டு மூடப்பட்டிருக்கும். சாதாரண நாட்களில் இறைவியின் முகத்தை மட்டுமே வழிபட முடியும்.கருவளர்சேரி அகஸ்தீஸ்வரர் கோயில், ஆலயத்துளிகள், 9 ஆகஸ்டு 2024

மேற்கோள்கள்

 புற இணைப்புகள்
 மாலை மலர், குழந்தை வரம் அருளும் அகிலாண்டேஸ்வரி கோவில்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:சாக்தம்